Մարտական ծառայությունների համար մի մեդալ է ստացել, Շուշիի ազատագրման համար իր անուն-ազգանվամբ մեդալը չի ստացել, բայց անվան մոտ գրել են, որ ստացել է: Ասում է՝ այ, էդտեղ է անարդարությունը, որ Շուշիի մեդալով պարգևատրել են այնպիսի մարդկանց, որ Շուշիում չեն էլ եղել: «Արկադի Տեր-Թադևոսյանն էս վերջերս տելեվիզորով ասաց, որ ինքը Շուշիի ազատագրման մեդալ չունի: Տղերքին ասում եմ՝ էդ մարդուն որ չեն տվել, մենք ինչի՞ պիտի դժգոհենք»,- նշում է զրուցակիցս: